མཛད་སྒོའི་ཐོག་མར་མདོ་སྨད་དབུས་རྒྱུན་གྱི་ཚོགས་གཙོ་དགེ་བཤེས་གངས་རི་ལགས་ནས་གླིང་ཚ་ཚེ་བརྟན་རྡོ་རྗེ་ལགས་བོར་བརླག་ཏུ་ཕྱིན་པའི་ཉིན་མོ་སྲུང་གཙི་བྱེད་དགོས་དོན་སྐོར་ལ་ཁོང་གིས།གླིང་ཚས་བོད་མི་རིགས་དང་རིག་གཞུང་གི་ཆེད་དུ་ཞི་བའི་འཐབ་རྩོད་གནང་བ་རེད།མི་མང་པོ་ཞིག་གིས་ད་ལྟའི་མདོ་སྨད་དབུས་རྒྱུན་གྱིས་གླིང་ཚའི་སྐོར་ལ་ལས་འགུལ་སྤེལ་གྱི་མི་འདུག་ཅེས་བཤད་ཡོང་གི་འདུགངས་གནད་དོན་འདི་ཚོགས་པ་རེ་གཉིས་དང་མི་རེ་གཉིས་ཀྱིས་ལག་པ་འཆང་ས་ཞིག་མིན་པར།ཁོང་གིས་བོད་མི་རིགས་ཀྱི་ཆེད་དུ་འཐབ་རྩོད་གནང་བ་ཡིན་དུས་གླིང་ཚའི་གནད་དོན་འདི་བོད་སྤྱི་པའི་གནད་དོན་ཞིག་ཡིན་སྟབས།ངས་རིམ་པར་ཚོགས་པ་སྐྱིད་སྡུག་མང་པོ་ཞིག་ལ་རེ་བ་བརྒྱབས་པ་ཡིན།ཡིན་ཡང་མཐའ་མ་དེར་ལས་ཀ་བྱེད་མཁན་མ་རག་པ་རེད།དེ་རིང་འདི་ནས་གླིང་ཚ་གླེང་བ་ཟེར་བའི་ཚོགས་འདུ་ཚོགས་བཞིན་པ་འདི་ནི་ཐབས་ཤེས་མེད་པའི་ཐབས་ཟེར་བ་དེ་ཡིན།ཞེས་བརྗོད་སོང་།